**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. december 6.-án 17 óra 30 perckor megtartott közmeghallgatásáról.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Szórád Zoltán

 képviselők

**Távol van**:Gyenge András

**Tanácskozási joggal jelen van:** Novák Edit aljegyző

 Németh Ferenc főépítész

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4igen szavazattal, tartózkodás és ellenszavazat nélkül a következő határozatot hozta:

**70/2017.(XII.6.) önkormányzati határozat**

Nemesgörzsöny Község Önkormányzatának képviselő-testülete 2017. december 6 -i ülésének napirendjét az alábbiak szerint határozza meg:

1.)TELEPÜLÉSKÉPI ARCULATI KÉZIKÖNYV ÉS RENDELET

**Tervezetének egyeztetéséről, véleményezéséről**

Előadó: polgármester

2.) Tájékoztató a 2017. évben történt eseményekről, valamint a 2018. évre tervezett programokról

Előadó: Szalóky Nándor polgármester

3.) Beszámoló a község környezeti állapotáról

Előadó: Szalóky Nándor Polgármester

4.)A lakosság részéről felmerült kérdések megválaszolása

Előadó: Szalóky Nándor Polgármester

**Napirendek tárgyalása:**

1.)TELEPÜLÉSKÉPI ARCULATI KÉZIKÖNYV ÉS RENDELET **Tervezetének egyeztetéséről, véleményezéséről**

Előadó: polgármester

Szalóky Nándor polgármester felkéri Németh Ferenc főépítészt, hogy ismertesse a kézikönyvet és a rendelet tervezetet.

Németh Ferenc főépítész elmondja, hogy a tervezeteket meg kellett küldeni a szakhatóságoknak. 21 napjuk van a véleményezésre. Amennyiben nem tartják a határidőt, akkor azt elfogadottnak kell tekinteni. Az Arculati Kézikönyv egy ajánlás, a települést megismerni szándékozók részére. A lényeg a rendelet. Abban kerülnek meghatározásra a konkrétumok. A megalkotása után a HÉSZ-ből az építészeti előírások nem alkalmazhatóak. Vannak kötelező elemei a rendeletnek, mint a reklámokra vonatkozó előírások, az örökségvédelem. Ezt csak a polgármester ellenőrzi és tartatja be. Övezeti besorolások megmaradtak.4-14.§-ok a helyi egyedi védelem szabályait, feladatait sorolják fel.

A helyi védettség alá tartozó épületeket az 1. melléklet tartalmazza. Javasolja a felülvizsgálatát, mivel magántulajdonú épület esetén a tulajdonos követelhet anyagi támogatást az állagmegóvásra. Ennek három forrása lehet, vagy az éve költségvetésből különíti el az önkormányzat, vagy a büntetésből képezhető egy alap, amiből folyósítható, illetve helyi adó kedvezményt adhat az önkormányzat az érintetteknek. A szabályozás megmaradna, csak a mellékletből javasolja kivenni a magántulajdonú ingatlanokat.

A 15.§ a kötelező természetvédelmi területek vannak felsorolva. Egyedi tájértéket a 3. melléklet tartalmazza. HÉSZ-ből kerültek átemelésre.

Az egyik fontos tényező az anyaghasználat, 16.§ tartalmazza a színeket. A többi településen még a zöld szín került bele.

Szalóky Nándor polgármester kéri, hogy a zöld szín maradjon lehetőségnek, kerüljön le a tiltólistáról.

Németh Ferenc főépítész elmondja, hogy a falusi karakterbe tartozó színezés a természetazonos pasztell színek megengedhetőek. Javasolja még a faszerkezetnél a fehér szín is megengedhető legyen, elég gyakori.

Németh Ferenc főépítész elmondja, hogy külterületen a kerítések esetében megfelelő a vadkerítés, drótkerítés. Belterületen lábazat kő, v festett. A lényeg, hogy ne maradjon csupasz, csúnya kerítés. 17.§-ba bekerül a zöld szín, i,j,k pontok törlésre kerülnek, mert nem releváns.

Belterületen a tömör kerítés is megengedett, a rendelet részletesen tartalmazza a magasságot, anyagot. A szomszédok között nem lehet.

Szalóky Nándor polgármester elmondja, hogy szeretné, hogy a két szomszéd közötti kerítés lehessen tömör, ne kelljen átláthatónak lenni. Kéri továbbá, hogy az épület magasságának ne kelljen alkalmazkodnia a szomszédos ingatlanok méretéhez, mert előfordulhat, hogy két régi alacsony parasztház közé épül be egy ingatlan, és ez problémát okozhat.

Németh Ferenc főépítész elmondja, hogy rögzítette az elhangzottakat, természetesen kikerülnek ezek a rendelkezések. Elmondja, hogy 1,5 m2 cégtábla lehetséges, szerinte megfelelő a méret. A zöld területek, erdők a Hész alapján kerültek meghatározásra. Ismerteti a reklámhordozókra vonatkozó előírásokat is. Elmondja, hogy minden építkezőnek a polgármesternél kell jelentkezni, hogy az építés, felújítás a rendeletnek megfelelő-e. Polgármester települési kötelezést adhat ki, ehhez kötelező a főépítés alkalmazása eseti megbízással. A településképi konzultáción kerül egyeztetésre az építtető és a rendelet összhangja.

Szalóky Nándor polgármester elmondja, hogy bejelöli a TAK-ban, ami szerinte módosításra szorul, és elektronikusan átküldi javításra. Megkérdezi, hogy van-e még kérdés, hozzászólás?

16 óra 30 perckor Németh Ferenc főépítész távozik a közmeghallgatásról.

**2.) Tájékoztató a 2017. évben történt eseményekről, valamint a 2018. évre tervezett programokról**

**Előadó: Szalóky Nándor polgármester**

Szalóky Nándor polgármester ismerteti a 2017 évben történt eseményeket. Beszámolója a jegyzőkönyv 1. mellékletét képezi.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**71/2017.(XII.6.) önkormányzati határozat**

Nagyacsád Község Önkormányzat Képviselő-testülete úgy döntött, hogy a 2017. évben történt eseményekről, valamint a 2018. évre tervezett programokról szóló beszámolót elfogadja.

Felelős: polgármester

Határidő:azonnal

**3.) Beszámoló a község környezeti állapotáról**

**Előadó: Szalóky Nándor Polgármester**

Szalóky Nándor polgármester ismerteti a község környezeti állapotáról szóló beszámolót. A beszámoló a jegyzőkönyv 2. számú mellékletét képezi.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**72/2017.(XII.6.) önkormányzati határozat**

Nagyacsád Község Önkormányzat Képviselő-testülete úgy döntött, hogy község környezeti állapotáról szóló beszámolót elfogadja.

Felelős: polgármester

Határidő:azonnal

**4.)A lakosság részéről felmerült kérdések megválaszolása**

**Előadó: Szalóky Nándor Polgármester**

Szalóky Nándor polgármester elmondja, hogy érdeklődő hiányában kérdés sem merül fel. Megkérdezi a Képviselő-testületet, hogy van-e kérdésük, hozzászólásuk?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. december 6-i lakossági fórumot 16 óra 45 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**